OASIS น้ำแข็งใสนมสด

สถานที่ตั้ง : ในตลาดน้ำอโยธยา

เวลาปิด-ปิด : 9.00-17.00 น.

ไปไหว้พระที่อยุธยาเสร็จบ้านเราก็แวะตลาดน้ำอโยธยาเป็นประจำเลยค่ะ .. เพราะมีของกินหลากหลาย .. และราคาไม่แพงเว่อร์เหมือนตลาดน้ำอื่นๆ อีกหลายๆ ที่????

แล้วร้านที่ไปกี่ครั้งก็ต้องไปชิมหลังมื้อเที่ยงก็คือ OASIS น้ำแข็งใสนมสด

ทางร้านมีเรทราคาตามนี้นะคะ .. 

-ไม่ใส่ท็อปปิ้งเลย 30-.บาท
-ใส่ท็อปปิ้ง 1 อย่าง 39-.บาท
-ใส่ท็อปปิ้ง 3 อย่าง 49-.บาท

และมีท๊อปปิ้งให้เลือกมากกว่า 25 ชนิด .. เช่น

☆ข้าวโพด, มันเชื่อม,
☆เผือกเชื่อม, เม็ดบัวเชื่อม
☆รากบัวเชื่อม, ลูกชิด, ☆สตอเบอรี่, กีวี่ ฯลฯ

ข้อเสียนิดนุงก็คือ .. ทางร้านใช้ผลไม้แช่แข็ง .. แต่เมื่อก่อนเค้าใช้ผลไม้สดทุกอย่างเลยนะคะ ????

และที่เราเลือกมีดังนี้ค่ะ ..

*ถ้วยที่ 1 สตอเบอรี่, ลิ้นจี่, ข้าวโพด (49-.บาท)*

*ถ้วยที่ 2 กีวี่, สตอเบอรี่, ลิ้นจี่ (49-.บาท)*

สรุปโดยรวม : น้ำแข็งใสของร้านค่อนข้างละเอียด .. นมสดหวานอ่อนๆ .. เมื่อใส่ท็อปปิ้งให้เราแล้วเค้าจะราดหน้าด้วยนมข้นหวานอีกครั้งหนึ่ง .. ทานแล้วฟินทุกครั้ง .. ไปกี่ครั้งก็ต้องแวะชิมเสมอๆ .. ดังนั้นหากเพื่อนๆ ไปเที่ยวตลาดน้ำอโยธยา .. ลองแวะชิมดูนะคะ ???? (4.5/5) หักที่เป็นผลไม้แช่แข็งค่ะ ????

ด้านการบริการ : บางครั้งน้องๆ อาจจะเหนื่อยไปนิด .. เลยไม่ค่อยยิ้ม .. แต่น้องๆ ก็พูดจาดีไม่มีเหวี่ยงค่ะ ???? (3.5/5)
